Mitsuoka

Mitsuoka Motor ( Միցուոկա Ձիդոսյա, «Միցուոկա մեքենա»), ճապոնական փոքր ավտոարտադրող ընկերություն, որը հիմնականում արտադրում է ավտոմեքենաներ, որոնք իրենց դիզայնով հիշեցնում են 1950-ական և 1960-ական թվականների բրիտանական ավտոմեքենաները։ Արտադրական շարքում կան նաև միկրոավտոմոբիլներ (Mitsuoka MC-1, Mitsuoka Convoy88 և այլն) և սպորտային ավտոմեքենա (Mitsuoka Orochi): Ընկերությունը նաև իր մոդելների և այլ մակնիշների հիման վրա ստեղծում է կատալոգներ։ Mitsuoka ավտոմեքենաների արտադրությունից բացի զբաղվում է արևմտյան բրենդների նոր և օգտագործված ավտոմեքենաների վաճառքով։ Mitsuoka-ն համարվում է Ճապոնիայի 10-րդ լիազորված ավտոմոբիլային ընկերությունը։ Ներկայումս ընկերությունն արտադրում է հինգ մոդել՝ Mitsuoka Galue լիաչափ սեդան, Mitsuoka Ryugi միջին չափի սեդան, ենթակոմպակտ Mitsuoka Viewt, Mitsuoka Himiko ռոդստեր և Mitsuoka Like-T3 եռանիվ էլեկտրական միկրոավտոմոբիլ։

Պատմություն

Վաղ տարիներ (1968-1989) 
Mitsuoka կազմակերպությունը հիմնադրվել է 1968 թվականին Սուսում Միցուոկոյի կողմից։

Սկզբում ընկերությունը զբաղվում էր օգտագործված ավտոմեքենաների նախավաճառքով՝ դրանց հետագա վաճառքով, իսկ հետո՝ շուրջ 50 խորանարդ սանտիմետր ծավալով ֆրանսիական միկրոավտոմոբիլների ներկրմամբ։ 

1982 թվականին Mitsuoka ընկերությունը սկսել է սեփական տրանսպորտային միջոցների արտադրումը, որոնցից առաջինը դարձել է Mitsuoka Bubu Shuttle 50 եռանիվ միկրոավտոմոբիլը՝ 50 խորանարդ սանտիմետր ծավալով շարժիչով։ Դրան հաջորդել են եռանիվ միկրոավտոմոբիլների ևս մի քանի տարբերակներ՝ Bubu 501, Bubu 502, Bubu 503, իսկ 1985 թվականին՝ քառանիվ միկրոավտոմոբիլ՝ Bubu 505-C ռետրոստիլում։ 

1987 թվականին գործարկվել է ընկերության առաջին ռեպլիկան՝ Mitsuoka Bubu Classic SSK-ը, որն արտաքնապես նմանվում էր 1920-ական թվականների Mercedes-Benz SSK-ին։ Երկու տարի անց ներկայացվել է Mitsuoka Bubu 356 Speedstar-ը, որն արտաքուստ Porsche 356-ի կրկնօրինակն է։ Մեքենայի ստեղծման ժամանակ օգտագործվել են ֆոլկսվագենյան շասսիներ և շարժիչ։ Ընդհանուր առմամբ թողարկվել է 99 օրինակ։

(1990-1999) 
1990 թվականին ընկերությունը ներկայացրել է Mitsuoka Le-Seyde-ը, որը հինգերորդ սերնդի Nissan Silvia (S13)-ի մոդիֆիկացված տարբերակն է։ Ստեղծվել է ընդամենը 500 օրինակ, որոնք վաճառվել են չորս օրում։ 1991 թվականին հայտնված բաց տարբերակը՝ Mitsuoka Dore անվանումով, հիմնված էր երրորդ սերնդի Ford Mustang-ի վրա։ Երկու մեքենաներն էլ արտադրվել են մինչև 1993 թվականը։ Mitsuoka Viewt ընտանիքի ավտոմեքենաների առաջին սերունդը, որը հիմնվել է երկրորդ սերնդի Nissan March-ի (K11) վրա, սկիզբ է առնում 1993 թվականին։ Արտաքնապես մեքենան նման է 1960-ականների Jaguar Mark II-ին։ Ընկերության ամենավաճառվող մոդելն է, որի արտադրանքը տարեկան հասել է 1000 օրինակի։

1994 թվականին կառուցվել է Mitsuoka Zero-1 ավտոմեքենան, արտաքնապես Lotus Super Seven կրկնօրինակը, որը 1996 թվականին որպես տրանսպորտային միջոց հավանության է արժանացել և Mitsuoka ընկերությունը դարձել Է Ճապոնիայի 10-րդ լիազորված ավտոմոբիլային ընկերությունը։ 1996 թվականի աշնանը թողարկվել  է Zero-1 երկրորդ սերունդը, որը կոչվել է Zero-1 Classic Type-F։

Առաջին սերնդի Mitsuoka Galue սեդանը ստեղծվել է Nissan Crew-ի հիման վրա և արտադրվել 1996-2001 թվականներին։ 1996 թվականին ներկայացվել է նաև Mitsuoka Ray փոքր ավտոմեքենաների առաջին սերունդը, որոնց արտաքին տեսքը հիմնված է Wolseley ավտոմեքենաների վրա։ Առաջին՝ երեքդռնանի սերնդի հիմքում Autozam Carol-ն է (Mazda Carol)։ Ստեղծողները, աշխատելով արտաքին տեսքի վրա, ոգեշնչվել են 1961 թվականի Wolseley Hornet ավտոմեքենայով։ Հաջորդ երկու սերունդները հինգդռնանի էին։

1998 թվականի փետրվարին գործարկվել է միջին դասի Mitsuoka Ryoga սեդանը, որը թողարկվել է մինչև 2000 թվականը, երկրորդ սերնդի Nissan Primera (P11) հիման վրա։ Մեքենան նաև ունեցել է ունիվերսալ թափքի տարբերակ։ Բացի այդ, այդ տարի ընկերությունը գործարկել է մեկտեղանոց միկրոավտոմոբիլների կազմ, որը սկսվել է Mitsuoka MC-1, K-1 և K-2 մոդելներից, իսկ ավելի ուշ ներկայացրել MC-1, MC-1EV էլեկտրական տարբերակները։ Երկրորդ սերնդի Ray-ը, որում ընկերությունը փորձել է խուսափել Wolseley-ի ավտոմեքենաների հետ ակնհայտ նմանությունից, ներկայացվել է 1999 թվականի հոկտեմբերին և իրենից ներկայացնում է նոր Mazda Carol-ի մոդիֆիկացված տարբերակը։ Galue-ի երկրորդ սերնդի համար, որը թողարկվել է նաև 1999 թվականին, փոփոխվել է Nissan Cedric տասներորդ սերնդի (Y34):

(2000-2009) 
2000 թվականի գարնանը գործարկվել է լոնդոնյան տաքսիների դիզայնի վրա հիմնված Mitsuoka Yuga մոդելը։ Ավելի ուշ ընկերությունը ձեռք է բերել իրավունքներ, որպես London Taxis International-ի մեքենաների դիստրիբյուտոր։ Le-Seyde երկրորդ սերունդը, որը կոչվում է New Le-Seyde, հիմնված է արդեն յոթերորդ սերնդի Nissan Silvia-ի (S15) վրա, թողարկվել է 2000 թվականի նոյեմբերին և արտադրվել մինչև 2001 թվականը։ 

2001 թվականի ամռանը գործարկվել է Ryoga ընտանիքի երկրորդ սերունդը՝ հիմնված Nissan Sunny (B15)-ի վրա։ Ի տարբերություն առաջին սերնդի, որում փոփոխվել էր միայն մեքենայի դիմացի հատվածը, այստեղ ընկերությունը աշխատել է նաև մեքենայի ետին մասի փոփոխության վրա, ինչի շնորհիվ շատ բարդ էր դր ամեջ նկատել Nissan Sunny մոդելը։ Այն արտադրվել է մինչև 2011 թվականը։ 2002 թվականին թողարկվել է Ray ընտանիքի երրորդ սերունդը, որի հիմքում ընկել է Daihatsu Mira Gino-ն։ Մեքենայի առջևի մասը կառուցվել է 1965 թվականի Wolseley 1100-ի հիման վրա։ 2002 թվականին գործարկվել է նաև Mitsuoka Convoy88 Էլեկտրական միկրոավտոմոբիլը։ Ավելի ուշ, ընկերությունը ներկայացրել է դրա բարելավված տարբերակը, սահմանելով Ճապոնիայի համար առաջին անգամ լիթիումա-իոնային հիմքով միկրոավտոմոբիլի շարժչների արտադրությունը։ 

Honda ընկերության հետ պայմանագիր կնքելուց հետո, 2004 թվականի գարնանը Mitsuoka Nouera սեդանի առաջին սերունդի մոդելը արտադրվել է Honda Accord-ում։ 2005 թվականի հուլիսին ներկայացվել է Mitsuoka Galue երրորդ սերունդը՝ հիմնված արդեն առաջին սերնդի Nissan Fuga (Y50)-ի վրա։ Օգոստոսին ներկայացվել է Mitsuoka Classic Type F՝ միկրոավտոմոբիլ Mitsuoka Micro Type-F մեքենայի միկրո-տարբերակը՝ 200 օրինակով։ Այս տարվա սեպտեմբերին գործարկվել է Viewt-ի երկրորդ սերունդը, որի հիմքը նույնպես թարմացվել է մինչև երրորդ սերունդ՝ Nissan March (K12): 2006 թվականի աշնանը սկսվել է Mitsuoka Orochi-ի սեփական մշակման սպորտային մեքենայի արտադրանքը։ Ճապոնիայում սպորտ-մեքենայի գինը հասել է 120 հազար դոլարի։ Ավելի ուշ ներկայացվել է Mitsuoka Type R (Mitsuoka K-4) միկրոավտոմոբիլը՝ 240 օրինակով։ Galue-Mitsuoka Galue Convertible ընտանիքի կաբրիոլետը ներկայացվել է 2007 թվականին։ Մեքենան ստեղծվել է Ford Mustang-ի հիման վրա։

2008 թվականի սկզբին ներկայացվել է Galue-Mitsuoka Galue 2-04 ընտանիքի «կոմպակտ» մոդելը, որի հիմքում ընկած է եղել է Toyota Corolla Axio-ն։ Toyota Corolla Axio-ի հիման վրա Ամռանը գործարկվել է Nouera-Mitsuoka Nouera 6-02 սեդանի երկրորդ սերունդը։ 

2008 թվականի հոկտեմբերին ներկայացվել է երկար լիմուզին Galue S50 երկարացված տարբերակը՝ Mitsuoka Galue-ն։ Լիմուզինը վաճառքի է հանվել էր 84000 $-ով։ Դեկտեմբերին ներկայացվել է Mitsuoka Himiko ռոդսթերը։ Մեքենան ստեղծվել է Mazda MX-5 երրորդ սերնդի (NC) հիման վրա, որի շասսին երկարացրել են 700 մմ-ով։ 2009 թվականին ընկերությունը սկսել է օգտագործել Mitsuoka Viewt մոդելը՝ դրանց ընթացքը վերափոխելով ավելի կոմպակտ Mitsuoka Cute-ի, որը դարձել է ընկերության մոդելային շարքի ամենաէժան ավտոմեքենան։

(2010-2019) 
2010 թվականի մարտին թողարկվել է Toyota Corolla Axio-ի հիման վրա ստեղծված Mitsuoka Galue Classic մոդելը, իսկ հաջորդ ամսին՝ 2010 թվականի ապրիլին, ներկայացվել է Mitsuoka Like էլեկտրական ավտոմեքենան, որը Mitsubishi i-MiEV-ի մոդիֆիկացված տարբերակն է՝ 175 մմ անիվային բազայով ավելացված և հինգ ուղևոր տեղավորող։ Նույն տարվա նոյեմբերին ներկայացվել է Mitsuoka Galue-ի չորրորդ սերունդը։ Մոդելը ստեղծվել է Nissan Teana (J32) երկրորդ սերնդի հիման վրա։

2012 թվականին ներկայացվել է Viewt ընտանիքի երրորդ սերունդը։ Դրա հիմքում չորրորդ սերնդի Nissan March-ն է (K-13)։ Այս տարի նորամուտը նշել է նաև ընկերության երկանիվ էլեկտրամոբիլը՝ Mitsuoka Like-T3-ը։ Միկրոավտոմոբիլը ունի 100 կգ բեռնունակություն։

Toyota Corolla Axio-ի հիման վրա 2014 թվականին ներկայացվել է Mitsuoka Ryugi մոդելը, որը նույնպես հիբրիդային տարբերակ է ունեցել։ Mitsuoka Galue-ի հինգերորդ սերունդը, որի հիմքում երրորդ սերնդի Nissan Teana-ն է (L33), ներկայացվել է 2015 թվականին։ 2015 թվականին սկսվել են նաև Mitsuoka Himiko-ի վաճառքները Մեծ Բրիտանիայի տարածքում Mitsuoka Roadster անվանումով։ 2016 թվականի սկզբին Ryugi ընտանիքը համալրվել է Mitsuoka Ryugi Wagon ունիվերսալ մոդելով, որի հիմքում ընկած է եղել Toyota Corolla Fielder-ը։ 2016 թվականի աշնանը ներկայացվել է Mitsuoka Galue ձախակողմյան ղեկով մոդելը՝ Չինաստանի և Մերձավոր Արևելքի վաճառքի համար։

(2020-մեր օրեր)

Ծանոթագրություններ

Արտաքին հղումներ 
 Mitsuoka-ի պաշտոնական կայքէջ
 Ֆոտոռեպորտաժ Mitsuoka գործարանում
Ճապոնական ապրանքանիշեր
Ավտոարտադրողներ
Ճապոնական ընկերություններ
1968 հիմնադրված ընկերություններ